**ОБАВЕШТЕЊЕ О УПИСУ ДЕЦЕ У ПРВИ РАЗРЕД ОСНОВНЕ**

**ШКОЛЕ ШКОЛСКЕ 2022/2023. ГОДИНЕ**

### Према чл. 6. Закона о основном образовању и васпитању (Сл.гл.бр.55/2013;101/2017;27/2018 и др.закон 10/2019 и 129/2021) родитељ односно други законски заступник дужан је да обезбеди да његово дете упише и редовно похађа школу.

Према чл. 18. Закона о основама система образовања и васпитања (''Сл.гл. РС” бр. ; 88/2017;27/2018 и др закон10/2019;6/2020 и 129/2021) у први разред се уписују **деца рођена 2015. године и деца рођена до 29.02.2016. године.**

Родитељима ће и ове године бити доступна услуга еЗаказивање термина за упис и тестирање детета у Основну школу. **Апликација ће родитељима бити доступна од 21. марта 2022. године.**

**Уколико родитељ не жели да закаже термин електронским путем, може да позове секретара школе на контакт телефон 012/346816 почев од 22. марта 2022. године и у договору са њим закаже термин.**

Упис ученика у први разред основне школе, у складу са заказаним терминима, обавља се у периоду **од 1. априла до 31. маја 2022. године**. Истог дана ће педагог школе извршити и тестирање детета.

**Уколико дође до неких промена, услед тренутне епидемиолошке ситуације, бићете благовремено обавештени.**

Прослеђујемо Вам информацију у вези са еЗаказивањем термина за упис и тестирање детета у Основну школи, коју је припремило Министарство просвете, науке и технолошког развоја.

С поштовањем,

Катарина Конић, директорка ОШ „Жарко Зрењанин“ Велико Лаоле

**Информација за родитеље у вези са еЗаказивањем термина за упис и тестирање детета у ОШ**

И ове године родитељи/други законски заступници који су грађани Републике Србије могу електронским путем да закажу на Порталу еУправа термин за упис и тестирање детета у основну школу покретањем услуге еЗаказивање термина за упис и тестирање детета у ОШ.

Потребно је да:

* Будете регистрован корисник, односно имате креиран налог на државном порталу за електронску идентификацију eID.gov.rs
* Покренете услугу на Порталу еУправа (Услуге → Образовање → еЗаказивање термина у ОШ)
* Закажете термин у школи којој Ваше дете територијално припада

Приликом уписа није потребно да прилажете документа, јер ће их школа прибавити по службеној дужности, и то:

* Извод из матичне књиге рођених
* Уверење о пребивалишту
* Уверење о похађању припремног предшколског програма
* Потврду о обављеном лекарском прегледу – лекарско уверење\*

\* Изузетак је само лекарско уверење уколико сте преглед обавили код приватног лекара или у војној здравственој установи.

**Напомена**: Уколико имате додатна питања и недоумице у вези са заказивањем термина, обратите се контакт центру на 011/73-505-57. Телефонска подршка доступна је од 22. марта 2021. године и током трајања уписа у основне школе сваког радног дана од 8.00 до 15.00 часова.